Artikel Frankfort Herald
Nuwe Generasie skaapboere: Intensiewe skaapboerdery met deurlopende aanwas.
Wat is Intensiewe skaapboerdery?
In skaapboerdery in Suid Afrika word groter druk op produksie geplaas as gevolg van die hoër insetkostes. Dit kan aanleiding gee daartoe dat 'n boer vasgevang word in 'n "kostespiraal" wat slegs met hoër produksie oorkom kan word. Druk word op 'n boerdery geplaas om winsgewendheid noukeurig te bestuur.
Volgens die Merriam- Webster's Collegiate Dictionary is die definisie van "intensive farming" –"constituting or relating to a method designed to increase productivity by the expenditure of more capital and labour rather than by increase in scope" (Merriam-Webster, Incorperated,1999).
Volgens die HAT is die definisie van Intensiewe boerdery – "Waarby baie kapitaal en arbeid per eenheid oppervlakte bestee word" (Odendaal, Schoonees, Swanepoel, Du Toit & Booysen, 1981)
'n Hoër uitset word verlang, dus meer lammers en/of meer wol. Produktiwiteit moet verhoog word van die skape, die hulpbron (plaas) en uiteraard ook van arbeid.
In enige Intensiewe boerdery kan daar nie net meer gevra word nie, maar daar moet ook meer gegee word, en dit strook met die definisies van intensiewe boerdery. Onrealistiese verwagtinge moet vermy word, en indien die boer meer van sy skape verwag, moet hy ook uiteraard diere besit of aankoop wat in staat is om in hierdie behoefte te voorsien, en dan positief en ekonomies reageer op wat ekstra vir hulle gegee word. Die ras moet uiters geskik wees om onder intensiewe boerdery toestande sukses te behaal, naamlik:
Vrugbaar en hoë fekunditeit
Handhawing van goeie voeromsetting
Handhawing van goeie uitslagpersentasies
Lewering van goeie gehalte vleis
Intensivering beteken nie noodwendig dat die hele skaapboerdery intensief bedryf hoef te word nie. Baie ekstensiewe boere het reeds dele van hul skaapboerdery geïntensifiseer. Hier word verwys na:
'n Afrondingseenheid (voerkraal)
Intensiewe paarstelsels soos KI en laparoskopie
Sinchronisasie deur middel van prikkelvoeding, die gebruik van koggelramme, of die "spons" van ooie met handdekking of natuurlike paring daarna, en
Watter probleme of uitdagings in die skaapboerdery word oorkom deur Intensiewe skaapboerdery?
Opbrengs op kapitaal kan gedoen word op verskeie maniere, nl.:
Is Intensiewe skaapboerdery nie baie arbeidsintensief nie?
Die grootste probleem met die intensiewe skaapboerdery is nie meer arbeid nie, maar is meer lojale geskoolde/arbeid met goeie skaapkennis. Dit is nie meer so geredelik beskikbaar in die mark nie.
Die stelsel vereis eintlik minder arbeid, omdat jou toesig soveel makliker is, met die verspreiding van die lamseisoen deur die jaar. Ooie wat gesinchroniseer is lam binne 3 – 5 dae, wat intense toesig benodig, maar dan is dit weer net die normale toesig van enige ander boerdery.
Hoe meer intensief 'n besigheid is hoe hoër is die insetkoste gewoonlik – Is dit ook so by Intensiewe Skaapboerdery?
Intensiewe skaapboerdery het wel meer insetkoste as gevolg van die fasiliteite soos lamhokke, klein kampies, meer presisievoeding, en dan beter gehalte kwaliteit genetika wat in die stelsel aangepas is, Maar met al hierdie ekstra druk op die besigheid, die versnelde lamstelsel, die presisie voeding, het dit so groot effek op die speenpersentasie van die ooie, dat die wins nadat al die ekstra uitgawes gedek is, nog steeds ekonomies winsgewende boerdery tot gevolg het. Hier gaan dit oor die BOTTOMLINE: Intensiewe skaapboerdery is baie winsgewend en ekonomies volhoubaar.
Hoe word die besigheid bestuur?
Ons Intensiewe skaapboerdery word met behulp van 'n Projekplan bestuur, wat al die beginsels van Projekbestuur en Operasionele bestuur bevat, wat presisieboerdery in die stelsel bevorder. Die Projekplan vergemaklik die skedulering, voedingsprogramme en gesondheidsprogramme van die besigheid.
Waarom sou jy sê is jou boerdery suksesvol?
Ons bestuur hierdie boerdery volgens 'n sukses formule naamlik:
Manie sê altyd, hierdie Jockey moet rats wees.
Laastens wil ek net byvoeg, dat ek elke dag net meer opgewonde raak oor die toekoms van die skaapbedryf in Suid-Afrika, ek glo nie ons het al die optimale produksie van 'n vrugbare ooi ontsluit nie, ons weet nog nie waartoe sy regtig instaat is nie!